El Reglament CEE 2568/91, de la Comissió, d'11 de juliol, relatiu a les característiques dels olis d'oliva i els mètodes d'anàlisi, i les seves posteriors modificacions, introdueixen com a paràmetre obligatori per als olis d'oliva la valoració organolèptica.
Aquest Reglament disposa el mètode d'anàlisi corresponent i la forma de puntuació, així com les característiques de la sala de tast i de la copa de degustació.
Així mateix, estableix per a cada tipus d'oli d'oliva verge la qualificació mínima necessària perquè pugui ser comercialitzat com a tal, de manera que en cas que l'oli no l'assoleixi, ha de ser qualificat en una categoria inferior.
L'obligatorietat del paràmetre de la valoració organolèptica fixat per la normativa comunitària fa necessari establir dins el Departament d'Agricultura, Ramaderia i Pesca la infraestructura necessària per realitzar aquesta valoració com a un paràmetre oficial més dins del control analític de la qualitat dels olis produïts i/o comercialitzats a Catalunya.
Les modificacions del Reglament CEE 2568/91, de la Comissió, d'11 de juliol, operades pel Reglament CE 796/2002, de la Comissió, de 6 de maig, i pel Reglament CE 1989/2003, de la Comissió, de 6 de novembre, i la implantació d'un sistema de qualitat d'acord amb la norma ISO 17025, fan necessari adaptar el Panell de Tast d'Olis Verges d'Oliva de Catalunya a aquestes normes i per tant cal procedir a la derogació de l'Ordre de 22 d'abril de 1997, per la qual es creava l'esmentat Panell i se'n regulava el funcionament, mitjançant una nova norma que la substitueixi.
Per això, a proposta del conseller d'Agricultura, Ramaderia i Pesca i d'acord amb el Govern,
1.1 El Panell de Tast Oficial d'Olis Verges d'Oliva de Catalunya té com a objectiu verificar les característiques organolèptiques dels olis verges d'oliva d'acord amb el que estableixen les normes del Comitè Oleícola Internacional, el Reglament CEE 2568/1991, de la Comissió, d'11 de juliol, relatiu a les característiques dels olis d'oliva i els mètodes d'anàlisi, i les seves modificacions posteriors, i per altres normes que li siguin d'aplicació.
1.2 El Panell de Tast s'adscriu a la Direcció General de Producció, Innovació i Indústries Agroalimentàries del Departament d'Agricultura, Ramaderia i Pesca.
Són funcions del Panell de Tast les següents:
2.1 La realització de les anàlisis organolèptiques d'olis verges d'oliva a sol·licitud del sector, de l'Administració i de particulars.
2.2 La participació en activitats de divulgació i promoció de l'oli d'oliva.
2.3 La formació i l'entrenament de tastadors.
2.4 La participació en exercicis d'intercomparacions i intercalibracions.
2.5 La col·laboració en estudis i projectes d'investigació en aquesta matèria.
2.6 Altres tasques que li siguin encomanades per la Direcció General de Producció, Innovació i Indústries Agroalimentàries.
El Panell de Tast estarà format pels membres següents:
b) El/la cap del Panell de Tast.
d) Els/Les tastadors/res, amb un mínim de dotze.
4.1 El director general de Producció, Innovació i Indústries Agroalimentàries nomenarà una director/a del Panell de Tast que haurà de ser una persona adscrita a la Direcció General de Producció, Innovació i Indústries Agroalimentàries i que tindrà les funcions definides a l'apartat següent.
4.2 Són funcions del director/a del Panell de Tast:
a) Planificar conjuntament amb el/la cap del Panell de Tast la realització de les anàlisis organolèptiques oficials, les de certificació, les d'informació i les d'estudi i investigació.
b) Organitzar la participació del Panell de Tast en activitats de divulgació i promoció de l'oli d'oliva.
c) Planificar la formació de nous tastadors.
d) Proposar l'autorització d'altres panells de tast d'oli i la intercalibració amb aquests.
e) Ser el/la responsable de l'acreditació del Panell de Tast per la norma ISO vigent, i formar part del comitè de seguiment.
g) Coordinar les relacions del Panell de Tast amb altres unitats de l'administració, amb els consells reguladors de les denominacions d'origen protegides d'olis a Catalunya i altres estaments relacionats amb el sector de l'oli.
h) Participar en les comissions i les reunions que estiguin relacionades amb el Panell de Tast.
i) Elevar la proposta del/de la cap del Panell de Tast de nomenaments i cessaments de tastadors/res al director general de Producció, Innovació i Indústries Agroalimentàries.
j) Informar de les actuacions que realitzi el Panell de Tast a la Direcció General de Producció, Innovació i Indústries Agroalimentàries.
k) Informar els components del Panell de Tast de les decisions de la Direcció General de Producció, Innovació i Indústries Agroalimentàries que els afectin.
l) Qualsevol altra que li encarregui la Direcció General de Producció, Innovació i Indústries Agroalimentàries.
4.3 El/La director/a del Panell de Tast dependrà fucionalment del director general de Producció, Innovació i Indústries Agroalimentàries o de l'òrgan administratiu que determini.
Nomenament dels membres del Panell de Tast
5.1 El/la cap del Panell de Tast haurà de tenir una formació adient i una experiència acreditada en els diferents tipus d'oli d'oliva.
El/la cap del Panell de Tast tindrà un suplent, el qual haurà de tenir les mateixes característiques de formació i experiència que el/la cap del Panell de Tast, el/la qual substituirà en cas de vacant, malaltia o absència.
Ambdós seran nomenats i, en el seu cas cessats, pel director general de Producció, Innovació i Indústries Agroalimentàries.
5.2 Els/les tastadors/es seran nomenats pel director general de Producció, Innovació i Indústries Agroalimentàries, a proposta del/de la cap del Panell de Tast i hauran de ser persones físiques, especialitzades i entrenades per al tast d'olis verges, siguin o no del sector de l'oli que hagin superat les proves que per a aquest cas disposa el Reglament CE 796/2002, de la Comissió, de 6 de maig.
5.3 El cessament dels membres del Panell de Tast es produirà a petició pròpia, per causes que impedeixin l'exercici de les seves tasques o quan el director general de Producció, Innovació i Indústries Agroalimentàries consideri que hagin perdut la qualificació o la idoneïtat per exercir com a tastadors, amb audiència prèvia dels interessats.
5.4 Els/les tastadores depenen funcionalment del/de la cap del Panell de Tast.
Funcions del/de la cap del Panell de Tast
Són funcions del/de la cap del Panell de Tast:
b) Supervisar l'actuació professional dels/de les tastadores per tal de garantir el manteniment del seu nivell d'aptitud adequada.
c) Controlar els llindars de percepció.
e) Proposar el nomenament i el cessament dels/de les tastadores.
f) Preparar i conservar les mostres per analitzar.
g) Vetllar pel manteniment de les instal·lacions i del material necessari per al tast.
i) Recopilar els fulls de puntuació, supervisar la concordança de la intensitat de les percepcions amb la puntuació atribuïda per cada un dels/de les tastadors/es membres del Panell de Tast.
j) Establir la categoria final de cada mostra.
k) Signar els informes de les anàlisis oficials o informatives.
l) Col·laborar en la implantació i el manteniment de la norma ISO vigent.
m) Participar en les comissions i les reunions, en els temes inherents al/a la cap del Panell de Tast, i que la Direcció General li encomani.
n) Altres funcions que li encomani la Direcció General de Producció, Innovació i Indústries Agroalimentàries o el/la directora/a del Panell de Tast.
Funcions dels/de les tastadors/es
Són funcions dels/de les tastadors/es:
a) Participar en la realització de les anàlisis organolèptiques oficials, les de certificació, les d'informació i les d'estudi i investigació.
b) Assistir a les sessions de tast convocades pel/per la cap del Panell de Tast.
c) Realitzar el tast d'acord amb el mètode que estableixen el Reglament CEE 2568/91 i les seves modificacions i totes les obligacions derivades dels panells oficials.
e) Qualsevol altra funció relacionada amb el tast d'oli que li encarregui el/la cap del Panell de Tast.
El director general de Producció, Innovació i Indústries Agroalimentàries, nomenarà un/a secretari/ària que podrà ser o no tastador/a.
Funcions del/de la secretari/ària
Són funcions del/de la secretari/ària:
a) Estendre els certificats de les sessions de tast corresponents.
b) Organitzar les convocatòries dels/de les tastadors/es que hagin d'assistir a cada sessió.
c) Controlar la recepció de mostres d'oli.
d) Col·laborar en l'organització de les sessions de tast.
e) Col·laborar en la implantació i el manteniment de la norma ISO 17025.
10.1 L'organització de les sessions del Panell de Tast correspon conjuntament al/a la directora/a i al/a la cap del Panell de Tast.
10.2 El/la cap del Panell de Tast convocarà tots els/les tastadors/es que hagin d'intervenir en cada sessió del Panell de Tast.
10.3 El nombre de participants en cada sessió, amb un mínim de vuit i un màxim de dotze tastadors/es, el mètode i el procediment s'ajustaran en tot moment al que disposen el Reglament CEE 2568/91, de la Comissió, d'11 de juliol, relatiu a les característiques dels olis d'oliva i els mètodes d'anàlisi i les seves modificacions.
10.4 Les funcions que s'estableixen en aquest Decret, excepte les del/de la directora/a del Panell de Tast, podran ser efectuades per personal extern a l'Administració.
10.5 El personal a què es refereix l'apartat anterior tindrà dret a percebre les dietes i indemnitzacions per l'exercici de les funcions, en les sessions de tast en què participin.
Es deroga l'Ordre de 22 d'abril de 1997, per la qual es crea el Panell de Tast d'Olis Verges d'Oliva de Catalunya i se'n regula el funcionament (DOGC núm. 2396, de 22.5.1997).
Disposicions finals.1 Es faculta el conseller d'Agricultura, Ramaderia i Pesca perquè dicti les disposicions que calguin per al compliment del que disposa aquest Decret..2 Aquest Decret entrarà en vigor l'endemà de la seva publicació al Diari Oficial de la Generalitat de Catalunya.